Το ***BioShock Infinite*** είναι βιντεοπαιχνίδι βολών πρώτου προσώπου που αναπτύχθηκε από την Irrational Games και εκδόθηκε από την 2K Games. Κυκλοφόρησε παγκοσμίως για τα Microsoft Windows, το PlayStation 3 και το Xbox 360 στις 26 Μαρτίου του 2013. Στις 29 Αυγούστου του ίδιου έτους κυκλοφόρησε και ένα port του παιχνιδιού για το OS X από την Aspyr, και στις 17 Μαρτίου του 2015 για το σύστημα Linux. Το *Infinite* είναι η τρίτη προσθήκη τη σειρά *BioShock* και, ενώ δεν συνδέεται σεναριακά με τα προηγούμενα παιχνίδια, περιέχει κοινά στοιχεία στον τρόπο του παιχνιδιού. Η Irrational Games και ο σκηνοθέτης Κεν Λεβίν στήριξαν τον κόσμο του παιχνιδιού σε ιστορικά γεγονότα του 20ου αιώνα, όπως τη Διεθνή Έκθεση του Σικάγο του 1893, και εμπνεύστηκαν την ιστορία του από τα φανατικά κινήματα όπως αυτό του αμερικάνικου εξαιρετισμού, ενώ αντλεί στοιχεία και από τότε πιο σύγχρονα κινήματα.

Το παιχνίδι τοποθετείται χρονικά στο έτος 1912 και ακολουθεί την ιστορία του πρωταγωνιστή Booker DeWitt, πρώην ντετέκτιβ Πίνκερτον, ο οποίος στέλνεται στην αιωρούμενη πόλη της Columbia με σκοπό να βρει ένα κορίτσι, την Elizabeth, που κρατείται έγκλειστη εκεί στο μεγαλύτερο μέρος της ζωής της. Παρ' όλο που ο Booker σώζει την κοπέλα, οι δυο τους εμπλέκονται με τις μαχόμενες παρατάξεις της πόλης: τους Ιδρυτές (Founders), που ηγούνται της Columbia και απολαμβάνουν τα προνόμια των Λευκών Αμερικανών, και τους Vox Populi, αντιστασιακούς επαναστάτες της κατώτερης τάξης της πόλης. Κατά τη διάρκεια αυτής της αντιπαράθεσης, ο Booker μαθαίνει ότι η Elizabeth διαθέτει παράξενες υπερφυσικές δυνάμεις με τις οποίες ανοίγει Σχισμές (Tears) στο χωροχρονικό συνεχές που καταστρέφουν την Columbia, και σύντομα ανακαλύπτει πως η κοπέλα θα αποκτήσει σημαντικό ρόλο σχετικά με το μέλλον της Columbia αλλά και ολόκληρης της χώρας.

Κατά τη διάρκεια του παιχνιδιού, ο παίκτης χειρίζεται τον Booker DeWitt, ο οποίος καταλήγει να συνεργάζεται με την Elizabeth. Όπως και στα προηγούμενα παιχνίδια της σειράς, ο παίκτης χρησιμοποιεί ένα συνδυασμό όπλων, ρουχισμό που προσφέρει μοναδικές ικανότητες με το όνομα Gear (Εξοπλισμός), και ψυχοκινητικές δυνάμεις που δίνονται με τα Vigors (Σθένος). Επίσης, πολλές φορές ο Booker δέχεται βοήθεια από την Elizabeth. Σε αντίθεση με τους κλειστούς χώρους της υποθαλάσσιας πόλης της Rapture, η ανοιχτή Columbia προσφέρει πιο δυναμική μάχη. Υπάρχει πρόσθετο περιεχόμενο του παιχνιδιού για "κατέβασμα" με το όνομα *Burial at Sea*, το οποίο συνδέει την ιστορία του *Infinite* με αυτή του αρχικού παιχνιδιού.

Το παιχνίδι κέρδισε περισσότερα από 35 προ-κυκλοφορίας βραβεία για την έκθεσή του στην E3 του 2011, συμπεριλαμβανομένων και των Καλύτερο του Σόου από το Game Critics Awards. Με την κυκλοφορία του, το *BioShock Infinite* δέχθηκε αναγνώριση από τους κριτικούς, με επαίνους που αφορούσαν κυρίως την ιστορία, το υπόβαθρο, και τον οπτικό τεχνικό σχεδιασμό του, και συνήθως αναφέρεται ως ένα από τα καλύτερα βιντεοπαιχνίδια της έβδομης γενιάς κονσολών. Σύμφωνα με κριτική του Metacritic, ήταν το τρίτο παιχνίδι του 2013 με την υψηλότερη βαθμολογία. Στους δύο μήνες της κυκλοφορίας του, πούλησε περισσότερα από 3.7 εκατομμύρια κομμάτια, και από τότε έχει πουλήσει περισσότερα από 11 αντίγραφα συνολικά. Κέρδισε βραβεία, συμπεριλαμβανομένου του Παιχνιδιού της Χρονιάς από αρκετές εκδόσεις βιντεοπαιχνιδιών. Μία remastered εκδοχή του παιχνιδιού θα κυκλοφορήσει στις 13 Σεπτεμβρίου του 2016 για τα Microsoft Windows, το PlayStation 4 και το Xbox One, ως τμήμα του *BioShock: The Collection*, δίπλα στους προκατόχους του.

Σενάριο
-------

### Υπόβαθρο

Το *BioShock Infinite* εξελίσσεται το 1912 και λαμβάνει χώρα στη φανταστική ατμοπάνκ πόλη-κράτος "Columbia" -όνομα που της δόθηκε ως φόρος τιμής για τη θηλυκή προσωποποίηση των Ηνωμένων Πολιτειών- η οποία αιωρείται μέσω ενός συστήματος τεράστιων αερόπλοιων, μπαλονιών, αντιδραστήρων, ελίκων, και κυρίως με "κβαντική αιώρηση". Η πόλη της Columbia ιδρύθηκε από τον αυτοαποκαλούμενο προφήτη Zachary Hale Comstock, που χρησιμοποίησε τις διασυνδέσεις του στο Κογκρέσο, ώστε να κάνει την αμερικάνικη κυβέρνηση να τη χτίσει. Η κυβέρνηση θέλησε η Columbia να εξυπηρετεί ως έκθεση αιωρούμενου κόσμου, αλλά και ως επίδειξη, στον υπόλοιπο κόσμο, του αμερικάνικου εξαιρετισμού. Η πόλη διαφημίστηκε με μεγάλο σαματά στη Παγκόσμια Κολομβιανή Έκθεση του 1983, και αργότερα στάλθηκε σε μακρινές ακτές, ταξιδεύοντας από μέρος σε μέρος.

Η Columbia, αρχικά, θεωρήθηκε ως το καμάρι των Η.Π.Α. τελικά όμως άνθισαν εντάσεις μεταξύ των κυβερνήσεών τους. Το 1901, παρά την επιθυμία της κυβέρνησης, η Columbia έδωσε τέλος απότομα και βίαια στην Εξέγερση των Μπόξερ στο Πεκίνο. Αυτό το γεγονός έφερε στο φως τη βαριά οπλισμένη με τεθωρακισμένα Columbia, η οποία θα μπορούσε να καταστρέψει ολόκληρο τον κόσμο. Έπειτα, η αμερικάνικη κυβέρνηση απαίτησε να επιστρέψει η πόλη στα ηγεμονικά εδάφη και η Columbia, ως απάντηση, αποσχίστηκε από τις Η.Π.Α. και χάθηκε στα σύννεφα, με άγνωστη τη θέση της σε οποιοδήποτε άλλον. Απελευθερωμένος από εξωτερικές επιρροές, ο Comstock πλέον μπορούσε να έχει τον πλήρη έλεγχο της πόλης, την οποία μεταμόρφωσε από έκθεμα αιωρούμενου κόσμου σε θεοκρατική αστυνομοκρατική πολιτεία.

Υπό την εξουσία του Comstock, η Columbia έγινε στρατιωτική ψευδο-χριστιανική ουτοπική κοινωνία, που λατρεύει τον ίδιο σαν προφήτη, και τους Ιδρυτές Πατέρες των Ηνωμένων Πολιτειών (Founding Fathers) ως θρησκευτικά είδωλα. Παρά την εξωτερική εικόνα της πόλης ως ουτοπίας, σύντομα αποκαλύπτεται η κρυφή δυστοπία της. Διάσπαρτη στην πόλη απλώνονται ο φυλετικός ρατσισμός και ο ελιτισμός, με τον ακραίο ρατσισμό υπέρ των λευκών, ανεξαρτήτου τάξεως, να ενισχύεται έντονα από την κυβέρνηση ως νόμος. Παρά την θέληση φυλετικής καθαρότητας στην Columbia, άνθρωποι μειονοτήτων οδηγούνται στην πόλη για να λειτουργήσουν ως πηγή σκληρής δουλειάς. Θεωρούνται η κατώτερη τάξη της Columbia, και είναι υποταγμένοι να υπηρετούν ως σκλάβοι ή συμβιβασμένοι υπηρέτες. Ως αποτέλεσμα αυτής της κατάστασης, οι μειονότητες είναι υποβαθμισμένες στις οικιακές και σκληρές εργασίες, έχοντας καμία πιθανή ευκαιρία για ανοδική πορεία. Η φυλετική διάκριση είναι τόσο εμφανής και μέσα στην πόλη, στο σημείο όπου ζευγάρια διαφορετικού χρώματος να λιθοβολούνται δημόσια.

Κατά τη διάρκεια των γεγονότων του παιχνιδιού, ανθίζουν φυλετικές εντάσεις που κοντεύουν να εξελιχθούν σε εμφύλιο πόλεμο, μεταξύ των Ιδρυτών και των Vox Populi, δύο ομάδες με έντονες αντίθετες ιδεολογίες. Οι πρώτοι, με ηγέτη τον Comstock, είναι η επικρατούσα εθνικιστική πολιτική ομάδα και αρχηγοί της Columbia, ενώ οι δεύτεροι, με ηγέτη τη Daisy Fitzroy, είναι αναρχοκομμουνιστική ομάδα αντίστασης, που πολεμά για να δώσει την ιθαγένεια της Columbia στους ανθρώπους όλων των φυλών και θρησκειών. Ωστόσο, τα πολλά χρόνια διαμαχών οδήγησαν τις δύο αντίπαλες ομάδες να δρουν με τυφλό μίσος, πράγμα που κατέληξε σε πολύ βίαιες και ωμές μεθόδους.

### Χαρακτήρες

Ο παίκτης χειρίζεται τον πρωταγωνιστή Booker DeWitt (Τρόι Μπέικερ), ένα επονείδιστο μέλος του πρακτορείου Πίνκερτον, τραυματισμένο από τις πράξεις του κατά τη διάρκεια της Σφαγής του Πληγωμένου Γονάτου. Αντιμετωπίζοντας τεράστια χρέη εξαιτίας του τζόγου, έπειτα από συνεννόηση, πηγαίνει στην Columbia για να σώσει την Elizabeth (Κόρτνι Ντρέιπερ).

Η Elizabeth είναι μία νεαρή γυναίκα παγιδευμένη εκεί από τα παιδικά της χρόνια, η οποία έχει την ικανότητα να ανοίγει Σχισμές. Περιορίζεται από το Αηδόνι (Songbird), ένα μεγάλο ρομποτικό πλάσμα με όψη πουλιού, που είναι φίλος και ταυτόχρονα φύλακάς της, προγραμματισμένο να νιώσει προδοσία αν ποτέ η κοπέλα επιχειρήσει να φύγει.

Ο "Πατέρας" Zachary Hale Comstock (Κιφ ΒαντενΧουβελ), βασικός ανταγωνιστής, είναι ιδρυτής της Columbia και αρχηγός των ελίτ Ιδρυτών που κυβερνούν την πόλη. Αναφέρεται ως "Προφήτης" από τους πολίτες της Columbia, ενώ διατηρήσει τη δύναμή του στην πόλη μέσω της ισχυρής λατρείας της προσωπικότητάς του, που βασίζεται στο Χριστιανισμό και τους Ιδρυτές Πατέρες των Ηνωμένων Πολιτειών. Οι Ιδρυτές είναι οι αντίπαλοι των Vox Populi, οι οποίοι έχουν αρχηγό τη Daisy Fitzroy (Κίμπερλι Μπρουκς).

Η Daisy υπήρξε, αρχικά, οικιακή βοηθός στο σπίτι των Comstock, όμως έφυγε αφού έγινε συνωμοσία εναντίον της για το φόνο της Λαίδης Comstock. Σύντομα μετά τη διαφυγή της, σχημάτισε και ηγήθηκε των Vox Populi, αγανακτισμένη με τις πράξεις των Ιδρυτών.

Ο Robert (Όλιβερ Βάκβερ) και η Rosalind Lutece (Τζένιφερ Χέιλ) είναι δύο μυστηριώδη άτομα που μοιάζουν να είναι δίδυμα αδέρφια. Μεταφέρουν τον Booker στην Columbia και ενίοτε εμφανίζονται στα ταξίδια του. Η Rosalind φαίνεται να βρίσκεται πίσω από τα τεχνολογικά θαύματα που κάνουν την Columbia να αιωρείται.

### Ιστορία

Τον Ιούνιο του 1912, οι Robert και Rosalind Lutece πηγαίνουν τον Booker DeWitt σε ένα φάρο ενός νησιού, λέγοντάς του να "επιστρέψει το κορίτσι για να σβηστεί το χρέος" του. Ο Booker μπαίνει στο φάρο, από τον οποίο και εκτοξεύεται με πύραυλο στην αιωρούμενη πόλη με το όνομα Columbia. Σύντομα καταδιώκεται από τις αρχές της πόλης, όταν αποκαλύπτεται ότι στο δεξί του χέρι φέρει την ουλή που αποτελείται από τα γράμματα "AD", ο οποία αντιστοιχεί στον "Ψευδή Ποιμένα" (False Sepherd) που θα διαφθείρει την Elizabeth και θα ρίξει την Columbia. Ελευθερώνει την Elizabeth από τον πύργο της και διαφεύγει από το φονικό της ρομποτικό φύλακα, το Αηδόνι.

Φτάνοντας σε ένα αερόπλοιο, ο Booker υπόσχεται ψέμματα στην Elizabeth να την πάει στο Παρίσι, για να την πείσει να φύγει μαζί του. Όταν αυτή μαθαίνει ότι της είπε ψέμματα και αντίθετα φεύγουν για τη Νέα Υόρκη για να ξεπληρωθεί το χρέος του Booker, με απογοήτευση τον χτυπά, ρίχνοντάς τον λιπόθυμο. Ο Booker ξυπνά, βρίσκοντας το αερόπλοιο να είναι υπό τον έλεγχο της Daisy Fitzroy, που προσφέρεται να επιστρέψει το αερόπλοιο, αν ο Booker την βοηθήσει βρει όπλα για να οπλίσει την επαναστατική ομάδα της, Vox Populi. Ο Booker και η Elizabeth συνεργάζονται για να προμηθευτούν όπλα από ένα τοπικό οπλουργό. Ωστόσο, λόγω κάποιων ανατροπών της μοίρας, η Elizabeth αναγκάζεται να καλύψει το περιεχόμενο διαφόρων Σχισμών στο παρελθόν. Τελικά, καταλήγουν σε ένα σύμπαν όπου ο Booker είναι μάρτυρας των Vox Populi, του οποίου η "θυσία" πυροδότησε ανοιχτό πόλεμο μεταξύ των δύο μετώπων. Η Fitzroy, πεπεισμένη ότι ο ζωντανός Booker είναι "είτε είναι απατεώνα, ή φάντασμα", στρέφεται εναντίον του. Με τη βοήθεια του Booker, η Elizabeth σκοτώνει την Fitzroy, για να την αποτρέψει από το να σκοτώσει ένα μικρό αγόρι Ιδρυτή.

Καθώς τείνουν να εγκαταλείψουν με αερόπλοιο, το Αηδόνι τους επιτίθεται, και πέφτουν πίσω στην Columbia. Συνεχίζοντας, ξετυλίγουν μία συνωμοσία που κρύβεται πίσω από την ίδρυση της πόλης: ο Zachary Hale Comstock έβαλε τους Rosalind και Robert Lutece να κατασκευάσουν τη συσκευή "Siphon", που περιορίζει τις δυνάμεις της Elizabeth. Αποκαλύπτεται ότι η κοπέλα είναι θετή κόρη του Comstock, για την οποία ο ίδιος έχει σχεδιάσει να αναλάβει την Columbia και την Καταστροφή των Η.Π.Α. μετά το θάνατό του, αλλά και ότι έχει δολοφονήσει τη σύζυγό του και τους Lutece, ώστε να μην προδώσουν τα σχέδιά του και αποκαλύψουν την αλήθεια. Όταν η Elizabeth πιάνεται από το Αηδόνι, ο Booker την κυνηγά, αλλά καταλήγει σε εγκαταλελειμμένες εγκαταστάσεις όπου υπάρχουν χιόνια στο έδαφος, παρά το μήνα Ιούλιο. Προκύπτει ότι ο Booker βρίσκεται στο έτος 1984, και έχει μεταφερθεί εκεί από την Elizabeth της συγκεκριμένης εποχής. Σε αυτή την πραγματικότητα, ο Booker δεν σταμάτησε το Αηδόνι από το να πάρει την Elizabeth πίσω, η Elizabeth υπέφερε δεκαετίες βασανιστηρίων και πλύσεων εγκεφάλου, και τελικά έγινε όντως το υποχείριο του Comstock, που ξεκινά πόλεμο στον κόσμο. Η, μεγάλη πλέον σε ηλικία, Elizabeth, λέει στον Booker πως να ελέγξει το Αηδόνι, και τον επιστρέφει πίσω στο 1912.

Πίσω στο δικό του χρονολόγιο, ο Booker σώζει την Elizabeth, και οι δυο τους κυνηγούν τον Comstock στο αερόπλοιό του. Ο Comstock απαιτεί από τον Booker να εξηγήσει στην Elizabeth το παρελθόν της, και οι δύο άντρες ξεκινούν να λογομαχούν έντονα. Ο Booker χτυπά το κρανίο του Comstock σε μια κολυμπήθρα και τον πνίγει στο νερό της. Αρνείται κάθε γνώση σχετικά με το κομμένο δάχτυλο της Elizabeth, αλλά αυτή υποστηρίζει ότι απλά δεν το θυμάται. Ελέγχοντας το Αηδόνι, οι δυο τους αποκρούουν μία επίθεση των Vox Populi, και διατάζουν το Αηδόνι να καταστρέψει το Siphon. Καθώς το Αηδόνι στρέφεται ξανά εναντίον του Booker, οι δυνάμεις της Elizabeth ξυπνούν ολοκληρωτικά, επιτρέποντάς της να ανοίξει μία Σχισμή και να τους μεταφέρει στην υποθαλάσσια πόλη με το όνομα Rapture. Ο Booker και η Elizabeth καταλήγουν μέσα στην πόλη, ενώ το Αηδόνι έξω στον ωκεανό, όπου και καταστρέφεται εξαιτίας της υδροστατικής πίεσης.

Η Elizabeth πηγαίνει τον Booker στο φάρο στην επιφάνεια, εξηγώντας ότι υπάρχουν αμέτρητοι φάροι και εκδοχές των εαυτών τους: βρίσκονται σε μία από τις πιθανές πραγματικότητες που καθορίζονται με βάση τις επιλογές τους.[37] Του δείχνει ότι στις 8 Οκτωβρίου του 1893, ο Robert Lutece πλησίασε τον Booker εκ μέρους του Comstock, ζητώντας να τους "δώσει το κορίτσι και να σβήσει το χρέος", αναφερόμενος στη μικρή κόρη του Booker, την Anna DeWitt -εξ ου και η ουλή στο δεξί χέρι του Booker με τα γράμματα "AD". Ο Booker συμφωνεί απρόθυμα, αλλά σύντομα ορμά να πάρει πίσω την κόρη του. Ο Comstock ξεφεύγει από το κλείσιμο της Σχισμής παρά τρίχα, όμως το μικρό δάχτυλο της Anna κόβεται με το κλείσιμο. Το γεγονός αυτό, το κόψιμο του δακτύλου, είχε ως αποτέλεσμα η Anna να υπάρχει σε δύο πραγματικότητες ταυτόχρονα, και από εκεί πηγάζει η ικανότητά της να ανοίγει Σχισμές. Ο Comstock μεγάλωσε την Anna ως δική του κόρη, ονομάζοντάς την Elizabeth. Ο Robert Lutece, θυμωμένος με τις πράξεις του Comstock, έπεισε τη Rosalind να τον βοηθήσει να φέρουν τον Booker στην πραγματικότητα όπου υπάρχει η Columbia, για να σώσει την Elizabeth.

Η Elizabeth εξηγεί ότι ο Comstock θα παραμένει πάντα ζωντανός σε εναλλακτικά σύμπαντα, αφού οι Lutece έχουν καταγράψει τους Booker πολυάριθμων συμπάντων για να σταματήσουν τον κύκλο. Καθώς το να πεθάνει ο Comstock απαιτεί να διακοπεί η γέννησή του, η Elizabeth παίρνει τον Booker πίσω στο χρόνο, τη στιγμή όπου ετοιμαζόταν να ξαναβαπτιστεί, σε μία προσπάθεια να εξιλεωθεί από τις αμαρτίες που διέπραξε στη Σφαγή του Πληγωμένου Γονάτου. Εξηγεί ότι, ενώ ο Booker άλλαξε γνώμη, κάποιοι Booker δέχτηκαν τη βάπτιση, και αναγεννήθηκαν ως Zachary Hale Comstock. Αργότερα, ο Comstock, έχοντας γνώση της σύνδεσής του με τον Booker και της στειρότητάς του από την υπερβολική έκθεση στη μηχανή των Σχισμών των Lutece, απήγαγε την Anna για να προσφέρει βιολογικό απόγονο στην Colmbia. Στη βάπτιση του Booker εμφανίζονται και Elizabeth από άλλες πραγματικότητες. Ο Booker τις αφήνει να τον πνίξουν τη στιγμή που θα βαπτιζόταν, αποτρέποντας τη δημιουργία της ύπαρξης του Comstock. Μία προς μία, οι Elizabeth ξεκινούν να εξαφανίζονται, και η οθόνη μαυρίζει στην τελευταία.

Στη σκηνή μετά τα credits, ένας Booker ξυπνά στο διαμέρισμά του στις 8 Οκτωβρίου του 1893. Ψάχνει την Anna, και ανοίγει την πόρτα του δωματίου της, ενώ η οθόνη μαυρίζει ξανά.

Ανάπτυξη
--------

### Μουσική

Η σύνθεση της μουσικής του *BioShock Infinite* έγινε από τον Γκάρι Σάιμαν, ο οποίος προηγουμένως είχε συνθέσει τη μουσική των *BioShock* και *BioShock 2*. Ο Κεν Λεβίν ανέφερε ότι η μουσική του *Infinite* ήταν διαφορετική σε σχέση με τα προηγούμενα παιχνίδια της σειράς. Ένιωσε ότι το παιχνίδι είχε μία "πιο αμερικάνικη αίσθηση σε αυτό". Συνέχισε, λέγοντας ότι το μουσικό θέμα του παιχνιδιού ενέπνευσε η μουσική των ταινιών *Θα Χυθεί Αίμα*, του συνθέτη τον Τζόνυ Γκρίνγουντ, και *12 Πίθηκοι*, του Πωλ Μπάκμαστερ.

Από το πολύ πρώιμο ξεκίνημα της διαδικασίας της ανάπτυξης του παιχνιδιού, ο Σάιμαν επέλεξε μία εντελώς διαφορετική προσέγγιση για το μουσικό θέμα του *Infinite* από τα προηγούμενα *BioShock*. Δήλωσε ότι, σε σύγκριση με τα προηγούμενα παιχνίδια, ο κόσμος του *BioShock* και η χρονική περίοδος κατά την οποία εξελίσσεται ήταν "εντελώς διαφορετικά και μοναδικά σχεδόν σε κάθε τομέα", και ότι ήταν "πολύ πιο εμπλουτισμένο σχετικά με τους χαρακτήρες", με την ιστορία να ξεδιπλώνεται με τους δύο πρωταγωνιστές. Ο Σάιμαν σημείωσε, ακόμη, ότι εργαζόταν για μία εκτεταμένη περίοδο στη μουσική του παιχνιδιού, και λόγω της μεγάλης και εξελικτικής διαδικασίας της ανάπτυξης, του πήρε περισσότερο καιρό να προσεγγίσει σωστά τη μουσική. Μετά από πειραματισμούς, ο Σάιμαν σκέφτηκε ότι η χρήση ενός πιο απλού μουσικού θέματος ήταν το καλύτερο για το παιχνίδι, αφού ένιωσε ότι αυτό συναύδει με την απλότερη εποχή του 1912. Ωστόσο, ανέφερε πως δεν περιόρισε τον εαυτό του στη μουσική της συγκεκριμένης περιόδου, και πρόσθεσε ότι, ενώ το περιβάλλον του παιχνιδιού του 1912 ήταν πολύ σημαντικό, δεν ήταν καθοριστικό. Δήλωσε "δεν ήθελα να αντιγράψω τη δημοφιλή μουσική του 1912, που δεν είναι ιδιαίτερα συναισθηματική στα αυτιά μας το 2013". Ο Σάιμαν δήλωσε πως η Elizabeth ήταν σημαντικός παράγοντας για τη μουσική, εξηγώντας ότι "πολλή μουσική σχετίζεται με αυτήν και κάποια από τα συναισθηματικά θέματα που περνά". Περιέγραψε τη μουσική του παιχνιδιού ως πιο συναισθηματική, καθώς είχε να κάνει με τη σχέση μεταξύ των δύο χαρακτήρων κλειδιών, τον Booker και την Elizabeth.

Παραπομπές
----------

1. ↑  Irrational Games (March 26, 2013). *BioShock Infinite*. 2K Games. Level/area: Downtown Emporia. **Rosalind Lutece (via Voxophone):** "I had trapped the atom in the mid-air. Colleagues called my Lutece Field quantum levitation, but in fact, it was nothing of the sort. Magicians levitate - my atom simply failed to fall. If an atom could be suspended indefinitely, well-- why not an apple? If an apple, why not a city?"
2. ↑  «"The Game". BioShock Infinite Official Website. Retrieved October 31, 2013». Αρχειοθετήθηκε από το πρωτότυπο στις 30 Μαρτίου 2013. Ανακτήθηκε στις 9 Αυγούστου 2016.
3. 1 2 3  Games (January 28, 2013). "Columbia: A Modern Day Icarus?". YouTube. Retrieved November 11, 2013.
4. 1 2  «Game". BioShock Infinite Official Website. Retrieved October 31, 2013». Αρχειοθετήθηκε από το πρωτότυπο στις 30 Μαρτίου 2013. Ανακτήθηκε στις 9 Αυγούστου 2016.
5. ↑  «'Bioshock Infinite': A First-Person Shooter, A Tragic Play». Ανακτήθηκε στις 11 Αυγούστου 2016.
6. ↑  «E3 MVG 2011 Selection: BioShock: Infinite interview». Ανακτήθηκε στις 11 Αυγούστου 2016.
7. ↑  «Inside Gaming». *YouTube*. Ανακτήθηκε στις 11 Αυγούστου 2016.
8. ↑  Irrational Games (March 26, 2013). *BioShock Infinite*. 2K Games. Level/area: Raffle Square. **Jeremiah Fink (via Voxophone):** "I told you, Comstock – you sell ‘em paradise, and the customers expect cherubs for every chore! No menials in God’s kingdom! Well, I’ve a man in Georgia who’ll lease us as many Negro convicts as you can board! Why, you can say they’re simple souls, in penance for rising above their station. Whatever eases your conscience, I suppose."
9. ↑  Reviews, Forbes Games. «BioShock Infinite Review - Xbox 360 Version». Ανακτήθηκε στις 11 Αυγούστου 2016.
10. ↑  «Columbia: A City Divided». *Game Informer*. Αρχειοθετήθηκε από το πρωτότυπο στις 16 Σεπτεμβρίου 2010. Ανακτήθηκε στις 11 Αυγούστου 2016.
11. ↑  «Irrational Games will offer fans an alternative to BioShock Infinite's cover art» (στα Αγγλικά). 10 Δεκεμβρίου 2012. Ανακτήθηκε στις 20 Αυγούστου 2016.
12. ↑  «Age Gate | Bioshock». *www.bioshockinfinite.com*. Αρχειοθετήθηκε από το πρωτότυπο στις 30 Μαρτίου 2013. Ανακτήθηκε στις 20 Αυγούστου 2016.
13. ↑  Goldstein, Hilary (23 Μαΐου 2011). «E3 2011: BioShock Infinite -- Beware the Songbird». *IGN* (στα Αγγλικά). Ανακτήθηκε στις 20 Αυγούστου 2016.
14. ↑  Goldstein, Hilary (23 Μαΐου 2011). «E3 2011: BioShock Infinite -- Beware the Songbird». *IGN* (στα Αγγλικά). Ανακτήθηκε στις 20 Αυγούστου 2016.
15. ↑  Irrational Games (March 26, 2013). *BioShock Infinite*. 2K Games. Level/area: Welcome Center. "**Zachary Hale Comstock (via Voxophone):** And then, the archangel showed a vision: a city, lighter than air. I asked her, 'Why do you show this to me, archangel? I'm not a strong man. I'm not a righteous man. I am not a holy man.' And she told me the most remarkable thing: "You're right, Prophet. But if grace is within the grasp of one such as you, how can anyone else not see it in themselves?""
16. ↑  «'Bioshock Infinite': A First-Person Shooter, A Tragic Play». Ανακτήθηκε στις 20 Αυγούστου 2016.
17. ↑  Irrational Games (March 26, 2013). *BioShock Infinite*. 2K Games. Level/area: Downtown Emporia. "**Lady Comstock (via Voxophone):** Tonight, the Prophet moved against his political enemies. He preaches mercy, but forty souls lie tonight dead, in unmarked graves. If a man was ever unworthy of grace, it would be my husband. But when I was beyond redemption, he offered it anyway. How can I deny forgiveness to one who, with love, granted it to me?"
18. ↑  Irrational Games (March 26, 2013). *BioShock Infinite*. 2K Games. Level/area: Bull House Impound. "**Daisy Fitzroy (via Voxophone):** They argued somethin' fierce at night—Lady Comstock and the Prophet. Could never make out what it was about from my bunk, though. After the worst, I see she ain't left for morning prayer...so I crept upstairs to check in on her. And like a fool...I lingered. "Scullery maid" was what they called me when I walked into Comstock House. "Murderer" was what they shouted when I ran out."
19. ↑  Irrational Games (March 26, 2013). *BioShock Infinite*. 2K Games. Level/area: The Hall of Heroes. "**Daisy Fitzroy (via Voxophone):** The one thing people need to learn is that fear is the antidote to fear. I don't want to be a part of their world. I don't want to be a part of their culture, their politics, their people. The sun is setting on their world, and soon enough, all they gon'[na] see...is the dark."
20. ↑  Tassi, Paul. «An Attempt to Understand BioShock Infinite's Brilliant and Bizarre Ending». Ανακτήθηκε στις 20 Αυγούστου 2016.
21. ↑  Irrational Games (March 26, 2013). *BioShock Infinite*. 2K Games. Level/area: Downtown Emporia. "**Rosalind Lutece (via Voxophone):** Comstock has sabotaged our contraption. Yet, we are not dead. A theory: we are scattered amongst the possibility space. But my brother and I are together, and so, I am content. He is not. The business with the girl lies unresolved. But perhaps there is one who can finish it in our stead."
22. ↑  «Irrational Games» (στα αγγλικά). *Wikipedia, the free encyclopedia*. 2016-08-14. .
23. ↑  Matulef, Jeffrey (7 Δεκεμβρίου 2012). «BioShock Infinite preview: back on track?». *Eurogamer* (στα Αγγλικά). Ανακτήθηκε στις 2 Σεπτεμβρίου 2016.
24. ↑  Vary, Adam B. «'Bioshock Infinite' preview: Religion and race in the skies | EW.com». Αρχειοθετήθηκε από το πρωτότυπο στις 9 Δεκεμβρίου 2012. Ανακτήθηκε στις 2 Σεπτεμβρίου 2016.
25. 1 2 3  Phillips, Tom (4 Απριλίου 2013). «BioShock Infinite ending explained». *Eurogamer* (στα Αγγλικά). Ανακτήθηκε στις 4 Σεπτεμβρίου 2016.
26. ↑  Amini, Tina. «Seeing Through The Eyes Of A BioShock Infinite Villain» (στα Αγγλικά). Ανακτήθηκε στις 4 Σεπτεμβρίου 2016.
27. ↑  Irrational Games (March 26, 2013). *BioShock Infinite*. 2K Games. Level/area: Downtown Emporia. **Rosalind Lutece (via Voxophone)**: Comstock has sabotaged our contraption. Yet, we are not dead. A theory: we are scattered amongst the possibility space. But my brother and I are together, and so, I am content. He is not. The business with the girl lies unresolved. But perhaps there is one who can finish it in our stead.
28. ↑  «BioShock: Infinite scored by series composer Garry Schyman». *VG247.com*. Ανακτήθηκε στις 7 Σεπτεμβρίου 2016.
29. 1 2 3 4  Goldfarb, Andrew (12 Μαρτίου 2013). «The Music of BioShock Infinite». *IGN* (στα Αγγλικά). Ανακτήθηκε στις 7 Σεπτεμβρίου 2016.
30. 1 2  «Game Music Spotlight: BioShock Infinite Composer Gary Schyman». *Game Informer*. Ανακτήθηκε στις 7 Σεπτεμβρίου 2016.
31. ↑  PCGamer. «BioShock Infinite's composer Garry Schyman on making music for the Songbird». *pcgamer*. Ανακτήθηκε στις 7 Σεπτεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **BioShock Infinite** |

* Επίσημος ιστότοπος

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*BioShock* |
| --- |
|  |
| 
* Irrational Games
	+ Κεν Λεβίν
* 2K Australia
* 2K Marin
 |
|  |
| Βιντεοπαιχνίδια | 
* *BioShock*
* *BioShock 2*
	+ *Minerva's Den*
* *BioShock Infinite*
	+ *Burial at Sea*
 |
|  |
| Χαρακτήρες | 
* Andrew Ryan
* Elizabeth
* Booker DeWitt
* Rosalind και Robert Lutece
 |
|  |
| Σχετικά λήμματα | 
* Rapture
* Columbia
* *System Shock 2*
* *PlayStation All-Stars Battle Royale*
* *BioShock: The Collection*
 |
|  |
| 
* **Κατηγορία Κατηγορία:BioShock**
 |

 |